pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“อนุทิน” ให้โรงพยาบาลในพื้นที่ประสบภัยแล้ง สำรวจและเตรียมแผนสำรองน้ำ ไม่ให้กระทบบริการ
วันพุธที่ 24 กรกฎาคม 2562
“อนุทิน” ให้โรงพยาบาลในพื้นที่ประสบภัยแล้ง สํารวจและเตรียมแผนสํารองน้ํา ไม่ให้กระทบบริการ
กระทรวงสาธารณสุข กําชับให้สํานักงานสาธารณสุขจังหวัดและโรงพยาบาลในพื้นที่ประสบภัยแล้ง สํารวจ สถานการณ์น้ํากินน้ําใช้ จัดทําแผนสํารองน้ําให้เพียงพอต่อการจัดบริการประชาชน  และประสานหน่วยงานในท้องถิ่นจัดหาแหล่งน้ําไม่ให้กระทบบริการผู้ป่วย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า รัฐบาลมีความห่วงใยประชาชนในพื้นที่หลายจังหวัดทางภาคเหนือและภาคตะวันออกเฉียงเหนือที่ประสบภัยแล้งจากฝนทิ้งช่วง และสั่งการให้หน่วยงานที่เกี่ยวข้องเร่งให้การดูแลช่วยเหลือประชาชน สําหรับกระทรวงสาธารณสุข ได้มอบให้ปลัดกระทรวงสาธารณสุข สั่งการให้สํานักงานสาธารณสุขจังหวัด สํารวจและรายงานโรงพยาบาลที่อาจประสบปัญหาขาดแคลนน้ํา ให้จัดทําแผนสํารองน้ําให้เพียงพอสําหรับบริการประชาชน และประสานหน่วยงานในท้องถิ่น อาทิ องค์การบริหารส่วนตําบล เทศบาล การประปาในพื้นที่ ฝ่ายความมั่นคง ในการจัดหาแหล่งน้ําสํารอง หรือขุดเจาะบ่อบาดาล เพื่อไม่ให้กระทบบริการผู้ป่วย รวมทั้งจัดทํามาตรการประหยัดน้ําในโรงพยาบาลและบ้านพักเจ้าหน้าที่ จัดทําระบบรีไซเคิลน้ํา ตรวจสอบท่อประปาไม่มีการรั่วไหลของน้ํา และขอความร่วมมือเจ้าหน้าที่และผู้รับบริการช่วยกันประหยัดน้ํา
******************************************* 24 กรกฎาคม 2562
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงวอร์ซอ ร่วมกับทีมประเทศไทยและภาคเอกชน ให้ความช่วยเหลือพี่น้องชาวไทยและยูเครนที่ประสบความยากลำบากในการดำรงชีพในช่วงสถานการณ์ COVID-19 [กระทรวงการต่างประเทศ]
วันอาทิตย์ที่ 10 พฤษภาคม 2563
สถานเอกอัครราชทูต ณ กรุงวอร์ซอ ร่วมกับทีมประเทศไทยและภาคเอกชน ให้ความช่วยเหลือพี่น้องชาวไทยและยูเครนที่ประสบความยากลําบากในการดํารงชีพในช่วงสถานการณ์ COVID-19 [กระทรวงการต่างประเทศ]
สถานเอกอัครราชทูต ณ กรุงวอร์ซอ ร่วมกับทีมประเทศไทยและภาคเอกชน ให้ความช่วยเหลือพี่น้องชาวไทยและยูเครนที่ประสบความยากลําบากในการดํารงชีพในช่วงสถานการณ์ COVID-19
ข่าวประชาสัมพันธ์ สถานเอกอัครราชทูต ณ กรุงวอร์ซอ วันที่ 8 พฤษภาคม 2563
เรื่อง การให้ความช่วยเหลือคนไทยในโปแลนด์และยูเครนในช่วงสถานการณ์ COVID-19
ตามที่สถานเอกอัครราชทูต ณ กรุงวอร์ซอ ร่วมกับทีมประเทศไทยและภาคเอกชน อาทิ บริษัท Kuchnia Swiata ผู้นําเข้าสินค้าไทยในโปแลนด์ บริษัท CPF Poland และ SuperDrob ได้ให้ความช่วยเหลือพี่น้องชาวไทยในโปแลนด์และยูเครนที่ประสบความยากลําบากในการดํารงชีพในช่วงสถานการณ์ COVID-19 อาทิ การจัดส่งหน้ากากผ้า จํานวน 500 ชิ้น การจัดส่งชุดอาหารแห้งให้นักศึกษาไทยในโปแลนด์ จํานวน 175 คน แรงงานไทยในโปแลนด์ จํานวน 80 คน และแรงงานไทยในยูเครน จํานวน 70 กว่าคน รวมทั้งมอบผลิตภัณฑ์อาหารแช่แข็ง จํานวน 2 ตัน ของบริษัท CPF Poland และ SuperDrob ให้แก่คนไทยในกรุงวอร์ซอและใกล้เคียงกว่า 200 คน นั้น
สถานเอกอัครราชทูตฯ ยินดีที่ได้รับทราบว่า ความช่วยเหลือข้างต้นได้ถึงมือพี่น้องชาวไทยในโปแลนด์และยูเครนแล้ว และหวังว่าความช่วยเหลือดังกล่าวจะช่วยบรรเทาความเดือดร้อนของพี่น้องชาวไทยในโปแลนด์และยูเครนได้ไม่มากก็น้อย ทั้งนี้ สถานเอกอัครราชทูตฯ จะติดตามสอบถามความเป็นอยู่ของคนไทยในโปแลนด์และยูเครนอย่างใกล้ชิดต่อไปเพื่อพิจารณาให้ความช่วยเหลือที่เหมาะสมในอนาคต และหากท่านใดประสบปัญหาความยากลําบากและต้องการความช่วยเหลือจากสถานเอกอัครราชทูตฯ โปรดแจ้งได้ที่ Facebook Messenger (Royal Thai Embassy, Warsaw) หรือติดต่อทางโทรศัพท์ฉุกเฉิน หมายเลข +48 696 642 348
สําหรับคนไทย จํานวน 114 คน ที่ได้ลงทะเบียนกับสถานเอกอัครราชทูตฯ ว่า ประสงค์จะเดินทางกลับประเทศไทยหากมีเที่ยวบินนั้น ขอเรียนว่า สถานเอกอัครราชทูตฯ ได้แจ้งรายชื่อให้หน่วยงานไทยทราบแล้ว และอยู่ในระหว่างการประสานงานเพื่อหาช่องทางที่เหมาะสมและเป็นไปได้ในการช่วยเหลือให้คนไทยที่มีความจําเป็นเร่งด่วนให้สามารถกลับไทยได้ในโอกาสแรกต่อไป โดยสถานเอกอัครราชทูตฯ จะติดต่อผู้ลงทะเบียนโดยตรงทันทีเมื่อมีช่องทางที่จะสามารถเดินทางกลับได้ อนึ่ง สําหรับผู้ที่ยังไม่ได้ลงทะเบียน
ยังสามารถแจ้งความจํานงได้ที่ https://forms.gle/aziTarhFHArzDxSw8
สถานเอกอัครราชทูตฯ ขอเป็นกําลังใจให้พี่น้องชาวไทยในโปแลนด์และยูเครนมีสุขภาพที่แข็งแรงและมีกําลังใจที่เข้มแข็ง และพร้อมจะช่วยเหลือและดูแลทุกคนอย่างเต็มความสามารถ
รัฐบาลไทย-ข่าวทำเนียบรัฐบาล-“อนุทิน” ย้ำอยู่ห่างเป็น “วัคซีน” สยบโควิด-19 ตอนนี้ [กระทรวงสาธารณสุข]
วันอาทิตย์ที่ 19 เมษายน 2563
“อนุทิน” ย้ําอยู่ห่างเป็น “วัคซีน” สยบโควิด-19 ตอนนี้ [กระทรวงสาธารณสุข]
“อนุทิน” ย้ําอยู่ห่างเป็น “วัคซีน” สยบโควิด-19 ตอนนี้
รองนายกรัฐมนตรีและรัฐมนตรีว่าการกระทรวงสาธารณสุข ให้กําลังใจ อสม. และเจ้าหน้าที่ รพ.สต.คลองหลวง พร้อมมอบอุปกรณ์การแพทย์ แพทย์-พยาบาล รพ.ปทุมธานี สู้ภัยโควิด-19 ย้ํามาตรการเว้นระยะห่าง ยังเป็นวัคซีนทางสังคมป้องกันโรคระบาด ก่อนนักวิจัยคิดค้นวัคซีนได้
วันนี้ (19 เมษายน 2563) ที่โรงพยาบาลส่งเสริมสุขภาพตําบลคลองสาม พื้นที่หมู่ 5 อ.คลองหลวง จังหวัดปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ให้กําลังใจการทํางานของอาสาสมัครสาธารณสุขประจําหมู่บ้าน (อสม.)พร้อมมอบอุปกรณ์ป้องกันการติดเชื้อสนับสนุนการทํางาน และให้สัมภาษณ์ว่า อสม.ทุกคนทําหน้าที่เหมือนเป็นเจ้าหน้าที่สาธารณสุขคนหนึ่ง เป็นส่วนสําคัญของระบบสาธารณสุขไทยที่ทั่วโลกเห็นแล้วว่า ทําให้การควบคุมโรคโควิด-19 ของประเทศไทยมีประสิทธิภาพ ต้องขอบคุณฟันเฟืองในระบบสาธารณสุขทุกส่วน ทั้งอสม. เจ้าหน้าที่รพ.สต. แพทย์ พยาบาล บุคลากรสาธารณสุขที่เหนื่อยทุกคน ร่วมแรงร่วมใจทํางาน ทําให้สถานการณ์ตัวเลขผู้ป่วยรายใหม่ลดลง
นายอนุทินกล่าวต่อว่า ขณะนี้นักวิทยาศาสตร์กําลังร่วมกันคิดค้นวิจัยวัคซีนป้องกันโรค เมื่อสําเร็จก็จะเป็นโรคที่ป้องกันได้ ขณะที่ยังไม่มีวัคซีนเรายังต้องคงมาตรการเว้นระยะห่าง ต้องใส่หน้ากากผ้าหรือหน้ากากอนามัย ใช้ช้อนรับประทานอาหารส่วนตัว ล้างมือบ่อย ๆ มาตรการทางสังคมเหล่านี้เป็นวัคซีนช่วยป้องกันโรคให้เราในตอนนี้ได้
“ขอให้พี่น้องประชาชนอดทนร่วมกันอีกนิด รัฐบาลไม่ได้นิ่งเฉยกับมาตรการที่จํากัดเสรีภาพของพี่น้องประชาชน แต่มีความจําเป็นต้องควบคุมเพื่อไม่ให้โรคแพร่กระจาย ขอให้ปฏิบัติตนตามมาตรการต่าง ๆ อาจจะต้องปรับตัว ปรับแผนการใช้ชีวิต อยู่ร่วมกันระมัดระวังขณะที่ยังไม่มีวัคซีน ในที่สุดก็จะผ่อนคลาย กลับสู่ปกติได้ และใช้ชีวิตร่วมกันอย่างปลอดภัย” นายอนุทินกล่าว
นอกจากนี้ ได้เดินทางไปให้กําลังใจและมอบอุปกรณ์ชุดป้องกัน หน้ากากอนามัย และเจลแอลกอฮอล์ให้กับบุคลากรทางการแพทย์โรงพยาบาลปทุมธานี จ.ปทุมธานี พร้อมตรวจเยี่ยมคลินิกโรคทางเดินหายใจรองรับผู้ป่วยโรคโควิด-19 และหารือกับผู้บริหารองค์การบริหารส่วนจังหวัดปทุมธานี กําหนดมาตรการการควบคุมโรคร่วมกัน
***************************** 19 เมษายน 2563
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐอิตาลีประจำประเทศไทยเข้าเยี่ยมคารวะนายกรัฐมนตรี
วันพุธที่ 6 มิถุนายน 2561
เอกอัครราชทูตสาธารณรัฐอิตาลีประจําประเทศไทยเข้าเยี่ยมคารวะนายกรัฐมนตรี
เอกอัครราชทูตสาธารณรัฐอิตาลีประจําประเทศไทยเข้าเยี่ยมคารวะนายกรัฐมนตรี
วันนี้ (6 มิ.ย. 2561) เวลา 13.30 น. นายฟรันเชสโก ซาเวรีโอ นีซีโอ (H.E. Mr. Francesco Saverio Nisio) เอกอัครราชทูตสาธารณรัฐอิตาลีประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล
นายกรัฐมนตรีกล่าวชื่นชมเอกอัครราชทูตสาธารณรัฐอิตาลีประจําประเทศไทยที่มีส่วนสําคัญในการส่งเสริมความสัมพันธ์และความร่วมมือระหว่างกันมาโดยตลอด และปีนี้เป็นปีที่ครบรอบ 150 ปี ของความสัมพันธ์ทางการทูตไทย - อิตาลี ซึ่งทั้งสองฝ่ายได้มีการวางแผนจัดกิจกรรมกว่า 69 กิจกรรม เพื่อร่วมฉลองโอกาสสําคัญนี้อย่างต่อเนื่องตลอดปี นายกรัฐมนตรี ยังกล่าวว่า หลังสหภาพยุโรปเห็นชอบการปรับข้อมติของสหภาพยุโรปนั้น อิตาลียังเป็นประเทศแรกในสหภาพยุโรปที่มีการเยือนประเทศไทยในระดับสูง และนําไปสู่การเยือนอิตาลีของรัฐมนตรีว่าการกระทรวงการต่างประเทศของไทยในเวลาต่อมา สะท้อนให้เห็นเจตนารมณ์ของไทยและอิตาลีที่พร้อมจะส่งเสริมความสัมพันธ์ในทุกมิติและทุกระดับระหว่างกัน
สําหรับความสัมพันธ์ด้านเศรษฐกิจนั้น นายกรัฐมนตรีกล่าวชื่นชมบทบาทของเอกอัครราชทูตสาธารณรัฐอิตาลีประจําประเทศไทยในการผลักดันการจัดตั้งสภาธุรกิจไทย - อิตาลี ระหว่างภาคธุรกิจชั้นนําของสองประเทศ เพื่อเป็นช่องทางในการสร้างเครือข่ายและส่งเสริมการค้าและการลงทุนระหว่างกัน รวมทั้งยังจะได้มีการพิจารณาให้มีการจัดกิจกรรมโรดโชว์ เพื่อส่งเสริมการค้าการลงทุนระหว่างกัน ซึ่งเอกอัครราชทูตสาธารณรัฐอิตาลีประจําประเทศไทย กล่าวว่า นักธุรกิจอิตาลีจํานวนหนึ่ง แสดงความสนใจที่จะมาลงทุนในพื้นที่ EEC ซึ่งจะมีโครงการนําคณะนักธุรกิจอิตาลีมาเยือนไทยในปีหน้า เพื่อสํารวจโอกาสการลงทุนในพื้นที่ดังกล่าว และสําหรับด้านการท่องเที่ยว ทั้งสองฝ่ายต่างยินดีที่ทั้งสองประเทศต่างเป็นจุดหมายปลายทางการท่องเที่ยวที่สําคัญของโลก ซึ่งไทย - อิตาลีสามารถร่วมมือและแลกเปลี่ยนประสบการณ์ที่เป็นประโยชน์ให้มากกว่าที่ผ่านมาได้อีกด้วย
โอกาสนี้ นายกรัฐมนตรีได้กล่าวถึงการจัดการประชุม ACMECS ที่ไทยจะเป็นเจ้าภาพจัดการประชุมที่กรุงเทพ ระหว่างวันที่ 15 - 16 มิถุนายนนี้ ซึ่งอิตาลีอาจสามารถเข้ามามีส่วนร่วมในกรอบความร่วมมือดังกล่าวได้ ในฐานะ development partner เพื่อสร้างความสัมพันธ์ให้เข้มแข็ง ทั้งในกรอบพหุภาคีและทวิภาคีให้เกิดผลเป็นรูปธรรมต่อไปในอนาคต
รัฐบาลไทย-ข่าวทำเนียบรัฐบาล-“ประภัตร” หนุนศูนย์ข้าวชุมชนอ.เดิมบางนางบวช ผลิตเมล็ดพันธุ์ข้าวคุณภาพ 5,000 ไร่ พร้อมรับซื้อคืนตันละ 11,000 บาท
วันศุกร์ที่ 8 พฤษภาคม 2563
“ประภัตร” หนุนศูนย์ข้าวชุมชนอ.เดิมบางนางบวช ผลิตเมล็ดพันธุ์ข้าวคุณภาพ 5,000 ไร่ พร้อมรับซื้อคืนตันละ 11,000 บาท
“ประภัตร” หนุนศูนย์ข้าวชุมชนอ.เดิมบางนางบวช ผลิตเมล็ดพันธุ์ข้าวคุณภาพ 5,000 ไร่ พร้อมรับซื้อคืนตันละ 11,000 บาท ส่งเสริมเกษตรกรใช้เมล็ดพันธุ์ดี ลดต้นทุน เพิ่มผลผลิต เพิ่มรายได้
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ พร้อมด้วยนายสุดสาคร ภัทรกุลนิษฐ์ อธิบดีกรมการข้าว ร่วมประชุมโครงการส่งเสริมชาวนาไทย ปลูกข้าว เพื่อผลิตเป็นเมล็ดพันธุ์ดี ลดต้นทุน เพิ่มผลผลิต เพิ่มรายได้ เพื่อหารือถึงแนวทางในการส่งเสริมการผลิตเมล็ดพันธุ์ข้าวคุณภาพ ลดต้นทุนการผลิตข้าว ให้เป็นไปตามความต้องการของตลาด และเป็นไปตามมาตรฐานการผลิตเมล็ดพันธุ์ข้าวของกรมการข้าวอย่างเคร่งครัด พร้อมมอบเมล็ดพันธุ์ข้าวพันธุ์ดี ให้แก่เกษตรกรที่เข้าร่วมโครงการฯ ณ วัดหัวเขา ตําบลหัวเขา อําเภอเดิมบางนางบวช จังหวัดสุพรรณบุรี
นายประภัตร โพธสุธน กล่าวว่า เกษตรกรประสบปัญหา การประกอบอาชีพทํานาที่ต้นทุนสูง เนื่องจากมีเมล็ดพันธุ์ข้าวที่ไม่มีคุณภาพ สร้างความเสียหายให้กับชาวนาเป็นอย่างมาก และในปีนี้พันธุ์ข้าวนุ่มเป็นที่ต้องการของตลาด เนื่องจากมีกลิ่นหอม เช่น ข้าวปทุมธานี 1 ซึ่งเคยปลูกในจังหวัดสุพรรณบุรีมาก่อน ในปีนี้จึงอยากเน้นการผลิตเมล็ดพันธุ์ข้าวให้ได้มากที่สุด โดยอําเภอเดิมบางนางบวช ได้ส่งเสริมศูนย์ข้าวชุมชน ผลิตเมล็ดพันธุ์ข้าวให้ได้ 5,000 ไร่ โดยทางกรมการข้าว จะสนับสนุนเมล็ดพันธุ์ และรับซื้อคืนในราคา 11,000 บาท/ตัน ที่มีความชื้นไม่เกิน 25% ดังนั้นเกษตรกร ต้องเอาใจใส่การปลูกเมล็ดพันธุ์ข้าวให้มากขึ้น
ด้านนายสุดสาคร ภัทรกุลนิษฐ์ อธิบดีกรมการข้าว กล่าวว่า กรมการข้าวในแต่ละปีสามารถผลิตพันธุ์ข้าวได้เพียง 85,000 ตัน ซึ่งยังไม่เพียงพอต่อความต้องการของชาวนา ดังนั้นกรมการข้าว จึงได้ร่วมมือกับศูนย์ข้าวชุมชน 500 แห่ง ที่จะผลิตเมล็ดพันธุ์ให้เกิดประโยชน์มากที่สุดกับพี่น้องเกษตรกร และมีเมล็ดพันธุ์ที่เพียงพอให้กับเกษตรกรสามารถนําไปเพาะปลูกได้ตลอดปี
“จุดประสงค์ของกรมการข้าว คือ การผลิตเมล็ดพันธุ์ที่ดีให้กับเกษตรกรได้อย่างทั่วถึง ราคาไม่แพง และเป็นธรรม เพื่อให้เกษตรกรมีข้าวคุณภาพดี ทําให้มีผลผลิตเพิ่มมากขึ้น และสามารถนําไปจําหน่ายให้กับโรงสี พ่อค้าส่งออก ส่งผลให้มีรายได้เพิ่มสูงขึ้น เป็นการสร้างรายได้ให้กับเกษตรกรในอนาคตต่อไป”อธิบดีกรมการข้าว กล่าว
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชน ณ มหาวิทยาลัยเทคโนโลยีราชมงคลศรีวิชัย
วันพุธที่ 29 พฤศจิกายน 2560
นายกรัฐมนตรีพบปะประชาชน ณ มหาวิทยาลัยเทคโนโลยีราชมงคลศรีวิชัย
นายกรัฐมนตรีพบปะประชาชน ณ มหาวิทยาลัยเทคโนโลยีราชมงคลศรีวิชัย
วันนี้ (28 พฤศจิกายน 2560) เวลา 14.35 น. ภายหลังเสร็จสิ้นการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 พลเอก ประยุทธ์ จันทร์โอชา นายกรัฐมนตรี พบปะประชาชน ณ มหาวิทยาลัย เทคโนโลยีราชมงคลศรีวิชัย จังหวัดสงขลา
ภายหลังเดินทางถึง นายกรัฐมนตรีได้เดินเยี่ยมชมตลาดประชารัฐ ก่อนจะเป็นประธานมอบหนังสืออนุญาตให้เข้าทําประโยชน์หรืออยู่อาศัยในพื้นที่เป้าหมายการจัดที่ดินทํามาหากินในชุมชนภาคใต้และภาคใต้ชายแดน ในเขตของป่าสงวนแห่งชาติ ป่าชายเลน แก่ผู้ว่าราชการจังหวัด 7 จังหวัด ได้แก่ สุราษฎร์ธานี ระนอง พัทลุง ตรัง พังงา นราธิวาส และ นครศรีธรรมราช ตามลําดับ จํานวน 12 พื้นที่ ซึ่งจะช่วยลดปัญหาการบุกรุกพื้นที่ป่า ด้วยการจัดพื้นที่ป่า และพื้นที่เพาะปลูกให้เหมาะสม โดยใช้แนวทางของประชารัฐมาขับเคลื่อน รวมถึงเป็นมาตรการในการแก้ไข ปัญหาเรื่องที่ดินทํากิน และที่อยู่อาศัยให้แก่ประชาชน ซึ่งถือเป็นนโยบายสําคัญของรัฐบาลในการยกระดับ คุณภาพชีวิตลดความเหลื่อมล้ํา ในการประกอบอาชีพของประชาชน โดยกระบวนการทั้งหมดต้องยึดประโยชน์ ของชุมชนและประชาชนเป็นหลัก มีความโปร่งใส ตรวจสอบได้ และเป็นธรรมกับทุกคน
จากนั้น นายกรัฐมนตรีพบปะประชาชนกว่า 800 คน ณ อาคารเอนกประสงค์ มหาวิทยาลัยเทคโนโลยี ราชมงคลศรีวิชัย จังหวัดสงขลา โดยกล่าวว่า วันนี้ถือเป็นโอกาสที่ดีที่ได้มาพบกับประชาชนชาวภาคใต้อีกครั้งหนึ่ง โดยครั้งนี้ถือเป็นครั้งที่ 4 ซึ่งนายกรัฐมนตรีกล่าวย้ําว่า รัฐบาลมุ่งมั่นผลักดัน เพื่อยกระดับคุณภาพชีวิตของ ประชาชน และได้ดําเนินการแก้ไขปัญหาด้านต่างๆ มาโดยตลอด รวมถึงการออกมาตรการและโครงการต่างๆ เพื่อให้ประชาชนได้รับประโยชน์อย่างทั่วถึงและมีประสิทธิภาพมากขึ้น เพื่อส่งเสริมคุณภาพชีวิตและช่วยลดปัญหา ภาระด้านการดําเนินชีวิตให้ดียิ่งขึ้น
โดยในการเดินทางมาในครั้งนี้เพื่อมาติดตามความก้าวหน้าและเยี่ยมเยียนพี่น้องประชาชนชาวภาคใต้ พร้อมกล่าวว่า โลกในปัจจุบันมีการเปลี่ยนแปลงตลอดเวลา จึงอยากขอให้ประชาชนตรวจสอบข่าวสาร ก่อนการเผยแพร่ทุกครั้ง
ทั้งนี้ ภาคใต้มีศักยภาพมากมาย ทั้งมีทรัพยากรธรรมชาติที่อุดมสมบูรณ์ โดยเฉพาะมีศักยภาพในภาคการเกษตร ภาคพลังงาน จึงต้องเสริมสร้างความเข้มแข็งให้มีประสิทธิภาพในทุกด้าน และเห็นว่าการเพิ่มศักยภาพฐานการผลิต เป็นเรื่องที่จําเป็นมาก โดยการเพิ่มประสิทธิภาพการผลิต ส่งเสริมการใช้เทคโนโลยี และลดต้นทุนการผลิตให้เกิด ความคุ้มค่ามากที่สุด นอกจากนี้ ภาคใต้ยังมีจุดแข็งที่าสามารถไปต่อยอดการพัฒนาอื่นได้เป็นอย่างดี เพื่อเป็น การสนับสนุนการลงทุนให้มีคุณภาพและเกิดประโยชน์ใน ภาพรวมของเศรษฐกิจชุมชนและประเทศ
ด้านการท่องเที่ยว ภาคใต้สามารถพัฒนาเป็นสถานที่ท่องเที่ยวได้อย่างมีประสิทธิภาพมากขึ้น โดยรัฐบาลมีนโยบาย ส่งเสริมการท่องเที่ยว เพื่อสะดวกต่อการเสริมสร้างศักยภาพการท่องเที่ยวให้มีประสิทธิภาพ
ในตอนท้าย นายกรัฐมนตรีกล่าวขอให้ทุกภาคส่วนร่วมมือกันทํางานกันอย่างเต็มที่เพื่อให้ประชาชนมีคุณภาพ ชีวิตที่ดี และประเทศมีความเจริญก้าวหน้าอย่างมั่นคงและยั่งยืน และอยากให้ทุกภาคส่วนรักษาสิ่งที่รัฐบาล ดําเนินการมาตลอด พร้อมย้ําว่าการพัฒนาต้องทํา 2 ทาง ทั้งจากภายใน โดยเริ่มที่ตัวเองก่อน และจากภายนอก จากนโยบายต่างๆของรัฐบาล ที่ช่วยในการยกระดับคุณภาพชีวิต และลดความเหลื่อมล้ํา
***************************
รัฐบาลไทย-ข่าวทำเนียบรัฐบาล-ปรับโครงสร้างหนี้ เพิ่มภูมิคุ้มกันสู้ภัยโควิด-19 มีอะไรบ้าง ??
วันพุธที่ 29 กรกฎาคม 2563
ปรับโครงสร้างหนี้ เพิ่มภูมิคุ้มกันสู้ภัยโควิด-19 มีอะไรบ้าง ??
มาศึกษากันเลย
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันเกษตรกร” ประจำปี 2563
วันอาทิตย์ที่ 10 พฤษภาคม 2563
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันเกษตรกร” ประจําปี 2563
คํากล่าว พลเอก ประยุทธ์ จันทร์โอชา นายกรัฐมนตรี
เนื่องใน “วันเกษตรกร” ประจําปี 2563
พี่น้องเกษตรกรและประชาชนที่รักทุกท่าน
เนื่องในโอกาส“วันเกษตรกร”ประจําปี2563ที่เวียนมาบรรจบครบอีกวาระหนึ่งผมขอส่งความระลึกถึงและความปรารถนาดีมายังพี่น้องเกษตรกรไทยทุกท่าน
ภาคการเกษตรมีความสําคัญต่อระบบเศรษฐกิจของประเทศและเป็นส่วนหนึ่งในวิถีชีวิตของประชาชนชาวไทยมาตั้งแต่สมัยโบราณรัฐบาลให้ความสําคัญกับการพัฒนาภาคเกษตรให้สามารถดํารงอยู่คู่กับสังคมไทยในปัจจุบันได้อย่างยั่งยืนโดยสนับสนุนให้มีการใช้เทคโนโลยีและนวัตกรรมด้านการเกษตรผสมผสานกับการใช้ภูมิปัญญาท้องถิ่นพร้อมทั้งน้อมนําหลักปรัชญาของเศรษฐกิจพอเพียงมาเป็นแนวทางรวมทั้งสนับสนุนการใช้หลัก“ตลาดนําการผลิต”มาอย่างต่อเนื่องเพื่อส่งเสริมให้เกษตรกรมีการบริหารจัดการได้ครบวงจรสามารถวางแผนการผลิตได้อย่างเหมาะสมและสอดคล้องกับความต้องการของตลาดส่งผลให้เกษตรกรมีคุณภาพชีวิตที่ดีขึ้น
ผมขอขอบคุณพี่น้องเกษตรกรไทยที่ให้ความร่วมมือและตอบสนองต่อนโยบายของรัฐบาลด้วยดีมาโดยตลอดและหวังเป็นอย่างยิ่งว่าทุกท่านจะร่วมเป็นกําลังสําคัญให้กับการพัฒนาภาคการเกษตรของไทยให้มีความเจริญก้าวหน้าอย่างยั่งยืนต่อไป
เนื่องในโอกาส“วันเกษตรกร”ประจําปี2563ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้พี่น้องเกษตรกรไทยพร้อมทั้งครอบครัวประสบแต่ความสุขความเจริญมีกําลังกายกําลังใจที่เข้มแข็งและสัมฤทธิ์ผลในสิ่งที่พึงปรารถนาทุกประการ
สวัสดีครับ
รัฐบาลไทย-ข่าวทำเนียบรัฐบาล-ท่านผู้หญิงบุตรีฯ ประชุมสรุปผลการดำเนินงานบูรณะและปรับปรุงอาคารราชวัลลภ (วังจันทรเกษม)
วันจันทร์ที่ 25 ธันวาคม 2560
ท่านผู้หญิงบุตรีฯ ประชุมสรุปผลการดําเนินงานบูรณะและปรับปรุงอาคารราชวัลลภ (วังจันทรเกษม)
ท่านผู้หญิงบุตรี วีระไวทยะ ประธานกรรมการมูลนิธิพระบรมราชานุสรณ์ พระบาทสมเด็จพระมงกุฎเกล้าเจ้าอยู่หัวในพระบรมราชูปถัมภ์ เป็นประธานการประชุมสรุปผลการดําเนินงานบูรณะและปรับปรุงอาคารราชวัลลภ (วังจันทรเกษม)
วันนี้ (22 ธันวาคม 2560) ท่านผู้หญิงบุตรี วีระไวทยะ ประธานกรรมการมูลนิธิพระบรมราชานุสรณ์ พระบาทสมเด็จพระมงกุฎเกล้าเจ้าอยู่หัวในพระบรมราชูปถัมภ์ เป็นประธานการประชุมสรุปผลการดําเนินงานบูรณะและปรับปรุงอาคารราชวัลลภ (วังจันทรเกษม) โดยมี มล.ปริยดา ดิศกุล เลขานุการรัฐมนตรีว่าการกระทรวงศึกษาธิการ นายการุณ สกุลประดิษฐ์ ปลัดกระทรวงศึกษาธิการ และผู้เกี่ยวข้องเข้าร่วมประชุม ณ ห้องประชุมราชวัลลภ ชั้น 2 อาคารราชวัลลภ กระทรวงศึกษาธิการ
ท่านผู้หญิงบุตรี วีระไวทยะกล่าวถึงความคืบหน้าการดําเนินงานบูรณะและปรับปรุงอาคารราชวัลลภ (วังจันทรเกษม) กระทรวงศึกษาธิการ ว่าการดําเนินงานระยะที่ 1 และระยะที่ 2 เสร็จสิ้นแล้ว ซึ่งเป็นส่วนของโครงสร้างหลังคา วัสดุมุงหลังคา งานบูรณะอาคารและตกแต่งภายใน ตลอดจนการปรับปรุงภูมิทัศน์รอบตัวอาคาร พร้อมทั้งส่งมอบพื้นที่คืนให้กับกระทรวงศึกษาธิการแล้ว
ในส่วนที่ยังต้องดําเนินการเพิ่มเติม จะเป็นรายละเอียดการตกแต่งภายในอาคาร ทางเดินและสิ่งอํานวยความสะดวกสําหรับผู้พิการ รวมทั้งงานติดตั้งระบบการจัดการแสดงนิทรรศการและห้องสมุด ชั้น 1 ภายในอาคารราชวัลลภ โดยบริษัท โอเวชั่น สตูดิโอ จํากัด เป็นผู้รับจ้าง ซึ่งจะเริ่มดําเนินการภายในเดือนมกราคม2561และทั้งหมดจะแล้วเสร็จเพื่อเปิดอาคารอย่างเป็นทางการได้ในช่วงปลายเดือนกุมภาพันธ์ 2561
ปารัชญ์ ไชยเวช:สรุป
กิตติกร แซ่หมู่, ธเนศ งานสถิร:ถ่ายภาพ
บัลลังก์ โรหิตเสถียร:เรียบเรียง
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมจัดทำ (ร่าง) แผนการอุปถัมภ์และคุ้มครองศาสนาต่าง ๆ ในประเทศไทย ครั้งที่ 3/2559
วันศุกร์ที่ 4 พฤศจิกายน 2559
รมต.นร.สุวพันธุ์ฯ เป็นประธานการประชุมจัดทํา (ร่าง) แผนการอุปถัมภ์และคุ้มครองศาสนาต่าง ๆ ในประเทศไทย ครั้งที่ 3/2559
ที่ประชุมมีมติเห็นชอบ (ร่าง) แผนการอุปถัมภ์และคุ้มครองศาสนาต่าง ๆ ในประเทศไทยพร้อมเสนอ ครม. พิจารณา ภายในเดือน พ.ย. 59
วันนี้ (4 พฤศจิกายน 2559) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีได้เป็นประธานการประชุมจัดทํา (ร่าง) แผนการอุปถัมภ์และคุ้มครองศาสนาต่าง ๆ ในประเทศไทย ครั้งที่ 3/2559
ที่ประชุมได้พิจารณาและมีมติเห็นชอบการจัดทํา (ร่าง) แผนการอุปถัมภ์และคุ้มครองศาสนาต่าง ๆ ในประเทศไทย ซึ่งเป็นไปตามคําสั่งหัวหน้าคณะรักษาความสงบแห่งชาติที่ 49/2559 (ปีงบประมาณ 2560 - 2564) เรื่องมาตรการอุปถัมภ์และคุ้มครองศาสนาต่าง ๆ และคณะรัฐมนตรีได้รับทราบคําสั่งดังกล่าวแล้ว เมื่อวันที่ 23 สิงหาคม 2559 โดยนายกรัฐมนตรีได้มอบหมายให้รัฐมนตรีประจําสํานักนายกรัฐมนตรี (นายสุวพันธุ์ ตันยุวรรธนะ) ดําเนินการในเรื่องนี้ให้เป็นรูปธรรมตามกรอบระยะเวลาที่กําหนด โดย (ร่าง) แผนการอุปถัมภ์และคุ้มครองศาสนาต่าง ๆ ในประเทศไทยได้กําหนดวิสัยทัศน์ให้ศาสนาต่าง ๆ ในประเทศไทยได้รับการทํานุบํารุงส่งเสริมให้คนไทยมีพฤติกรรมที่ ถูกต้อง ดีงาม มีคุณธรรม มีความรักความสามัคคี และอยู่ร่วมกันในสังคมอย่างปรองดอง สมานฉันท์ มีความสงบสุขร่มเย็น โดยมีเป้าประสงค์ให้สังคมเป็นสังคมที่มีคุณธรรม มีความปรองดองสมานฉันท์ และศาสนิกชนทุกศาสนาปฏิบัติตนตามหลักคําสอนทางศาสนาที่ตนเองนับถือ พร้อมน้อมนําหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดชไปปฏิบัติและดํารงวิถีวัฒนธรรมไทยที่ดีงาม
ทั้งนี้ (ร่าง) แผนนี้มียุทธศาสตร์หลัก 6 ประการ ประกอบด้วย
ยุทธศาสตร์ที่ 1 ส่งเสริมและสนับสนุนการศึกษา
ยุทธศาสตร์ที่ 2 ส่งเสริมและสนับสนุนการเผยแพร่หลักธรรมที่ถูกต้อง
ยุทธศาสตร์ที่ 3 อุปถัมภ์ศาสนา
ยุทธศาสตร์ที่ 4 คุ้มครองป้องกันการบ่อนทําลายศาสนา
ยุทธศาสตร์ที่ 5 การสร้างความเข้าใจอันดีและความร่วมมือระหว่างศาสนา
ยุทธศาสตร์ที่ 6 การสร้างการรับรู้และความเข้าใจในกิจการศาสนา
อนึ่ง ยุทธศาสตร์ทั้ง 6 ประการดังกล่าวจะก่อให้เกิดการเปลี่ยนแปลงใน 3 ระดับ ทั้งในระดับประเทศชาติระดับสังคม และระดับประชาชน เพื่อนําไปสู่การอยู่ร่วมกันของศาสนิกชนทุกศาสนาพร้อมน้อมนําหลักปรัชญาเศรษฐกิจพอเพียงไปใช้ในชีวิตเพื่อความสุขอย่างมั่นคงและยั่งยืนต่อไป โดยฝ่ายเลขานุการจะนํา (ร่าง) แผนการอุปถัมภ์ฯ ดังกล่าวเสนอที่ประชุมคณะรัฐมนตรีเพื่อพิจารณาภายในวันที่ 15 พฤศจิกายน 2559
**********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ แย้มพัฒนาผ้าทอลายแสงแรก  ต่อยอด บ้านซะซอม อุบลฯ ให้แซ่บหลายยย
วันจันทร์ที่ 5 มีนาคม 2561
ก.อุตฯ แย้มพัฒนาผ้าทอลายแสงแรก  ต่อยอด บ้านซะซอม อุบลฯ ให้แซ่บหลายยย
ผู้ตรวจราชการกระทรวงอุตสาหกรรม ลงพื้นที่ตรวจติดตามโครงการหมู่บ้านอุตสาหกรรมสร้างสรรค์ CIV 4.0  และ SMEs เกษตร ณ บ้านซะซอม ตําบลนาโพธิ์กลาง อําเภอโขงเจียม จังหวัดอุบลราชธานี
4-5 มีนาคม 2561/จ.อุบลราชธานี นางเบญจมาพร เอกฉัตร์ ผู้ตรวจราชการกระทรวงอุตสาหกรรม และนายรังสรร บุญสะอาด อุตสาหกรรมจังหวัดอุบลราชธานีพร้อมด้วยหัวหน้ากลุ่มสํานักงานอุตสาหกรรมจังหวัดอุบลราชธานี ลงพื้นที่ตรวจติดตามโครงการหมู่บ้านอุตสาหกรรมสร้างสรรค์ CIV 4.0 และ SMEs เกษตร ณ บ้านซะซอม ตําบลนาโพธิ์กลาง อําเภอโขงเจียม จังหวัดอุบลราชธานี
คณะผู้ตรวจราชการฯ เข้าไปเก็บข้อมูลก่อนพัฒนาบ้านซะซอม ที่มีจุดเด่นเรื่องที่พักโฮมสเตย์ วัฒนธรรมและอัตลักษณ์ชุมชนเข้มแข็ง ซึ่งถูกคัดเลือกเป็นตัวแทนของกลุ่มประสิทธิภาพที่ 5 เข้าประกวด civ4.0 ระดับประเทศ
โดย กระทรวงอุตสาหกรรมและโรงงานพี่ใหญ่ (Big Brother) จะเข้าไปต่อยอดสนับสนุนความรู้และพัฒนาผลิตภัณฑ์ “ผ้าทอแสงแรก” เนื่องจากแสงแรกแห่งสยามขึ้นที่ผาชะนะใด เห็นก่อนจุดอื่น นอกจากนี้ยังจัดหาจักรยานเพื่อการท่องเที่ยว เส้นทางเดินป่าสมุนไพรชุมชน ป้าย การประสัมพันธ์ การจัดกิจกรรม การตลาดและการจัดจําหน่าย ตลอดจนส่งเสริมการปลูกมันสําปะหลังอินทรีย์ส่งโรงงาน
โดยมี นางละเอียด ไขศรีมธุรส ผู้อํานวยการกลุ่มพัฒนาการส่งเสริมธุรกิจอุตสาหกรรม ศูนย์ส่งเสริมอุตสาหกรรมภาคที่ 7 และนางสาวกัณฑ์พร กรรณสูต ผู้ช่วยผู้จัดการใหญ่กลุ่มบริษัทอุบลไบโอเอทานอล ร่วมด้วย มีนายพินิจนันท์ ทองเสริม ผู้นําชุมชน นายบัวสอน ภูขํา ผู้ใหญ่บ้าน และลูกบ้าน ให้การต้อนรับคณะอย่างอบอุ่น
รัฐบาลไทย-ข่าวทำเนียบรัฐบาล-นายกรัฐมนตรีให้ศึกษาโมเดล BCG เป็นแนวทางในการแก้ไขปัญหาของเศรษฐกิจไทย
วันอังคารที่ 13 สิงหาคม 2562
นายกรัฐมนตรีให้ศึกษาโมเดล BCG เป็นแนวทางในการแก้ไขปัญหาของเศรษฐกิจไทย
นายกรัฐมนตรีให้ศึกษาโมเดล BCG เป็นแนวทางในการแก้ไขปัญหาของเศรษฐกิจไทย
วันนี้ (13 สิงหาคม 2562) เวลา 13.00 น. ณ ศูนย์แถลงข่าว ตึกนารีสโมสร ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ศึกษาโมเดล BCG เพื่อเป็นแนวทางการแก้ไขปัญหาของเศรษฐกิจไทย
นายกรัฐมนตรีกล่าวในที่ประชุมคณะรัฐมนตรี ให้กระทรวงร่วมมือกันกําหนดมาตรการกระตุ้นเศรษฐกิจร่วมกันทั้งในระยะสั้น ระยะกลาง และระยะยาว รวมทั้งการปฏิรูปโครงสร้างทางเศรษฐกิจ ซึ่งอยากให้คณะรัฐมนตรีทุกกระทรวง ศึกษาโมเดลการทําเศรษฐกิจที่เรียกว่า BCG หรือ Bio Economy (เศรษฐกิจชีวภาพ) Circular Economy (เศรษฐกิจหมุนเวียน) และ Green Economy (เศรษฐกิจสีเขียว) ซึ่งนายสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม เสนอ โดยนายกรัฐมนตรีเล็งเห็นว่าเป็นโมเดลที่สามารถช่วยแก้ไขปัญหาเศรษฐกิจในระดับฐานราก ทั้งราคาสินค้าการเกษตรตกต่ํา รวมทั้งการแก้ไขปัญหาระยะกลาง และระยะยาวได้ต่อไป
..............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลสำเร็จการจัดสัมมนาเครือข่ายสีขาวเพื่อความมั่นคง สำนักงานปลัดกระทรวงกลาโหม
วันอังคารที่ 12 ธันวาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/12/8702_001.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/131/2017/12/m4v/scoop สื่อความมั่นคง.m4v"
}
],
title: "ผลสําเร็จการจัดสัมมนาเครือข่ายสีขาวเพื่อความมั่นคง สํานักงานปลัดกระทรวงกลาโหม",
// qualities: ["160p", "260p", "530p", "800p"],
// defaultQuality: "260p"
}
});
ผลสําเร็จการจัดสัมมนาเครือข่ายสีขาวเพื่อความมั่นคง สํานักงานปลัดกระทรวงกลาโหม
ผลสําเร็จการจัดสัมมนาเครือข่ายสีขาวเพื่อความมั่นคง สํานักงานปลัดกระทรวงกลาโหม